16 Moea oa lefatše oa thetsa ’me o qobella ba bangata hore ba batle thabo cheleteng le linthong tse bonahalang. Leha ho le joalo, Jesu o ile a re: “Esita le ha motho a e-na le ho hongata haholo bophelo ba hae ha bo hlahe linthong tseo a nang le tsona.” (Luka 12:15) Le hoja Jesu a ne a sa buelle hore batho ba itšoare ka thata-thata kapa ba itšotle, o ile a ruta hore bophelo le thabo ea sebele ke tsa “ba elang hloko tlhoko ea bona ea moea” le bao mahlo a bona a lulang a talimile “nģa e le ’ngoe,” e leng mahlo a talimileng haholo kamanong ea bona le Molimo. (Matheu 5:3; 6:22, 23) Ipotse: ‘Na kannete ke lumela seo Jesu a neng a se ruta, kapa na ke susumetsoa ke “ntate oa leshano”? (Johanne 8:44) Lipolelo tsa ka, lipakane tsa ka, lintho tseo ke li etelletsang pele le tsela eo ke phelang ka eona, li bontša’ng?’—Luka 6:45; 21:34-36; 2 Johanne 6.